# Rime milanesi (Pertusati)/Meneghin in d' on Convent de Fraa a Novara.

../Per on defesta de Natal. ../Per la festa de San Luis Gonzaga IncludiIntestazione 6 ottobre 2024 25% Da definire
Rime milanesi Francesco Pertusati CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/Meneghin_in_d%27_on_Convent_de_Fraa_a_Novara.&oldid=- 20241006165511 //it.wikisource.org/w/index.php?title=Rime_milanesi_(Pertusati)/Meneghin_in_d%27_on_Convent_de_Fraa_a_Novara.&oldid=- 20241006165511
S’era era in stanza e el fava frecc, Sol solett battend la luna, E diseva andemm in lecc,: Senza mai vegninn a vuna: L’era tard, quand, giura Bacch!
Senti a l’uss a fa tacch tacch! Tanti coss gh’hoo per l’ideja, Che confus, che sbalordii Resti inguaa de l’Omm de preja; Ma pœù infin disi: Vegnii, Vegnii innanz, faccia bronzina; E me scappa on gott d’orina,
Me pareva verament, Tant l’è el scagg che gh’eva addoss, De trovamm in quell moment Come on omm che salta on foss: Me foo spiret: già ghe semm Al busillis, al tandemm.
Sbalzi in pee, sbaratti i œuce, E m’accorgi che me fa Jacom jacom i genœucc: Voo a la porta: Chi va là? E a la fœuggia di pitocch Dervi l’uss, ma a pocch a pocch
Costù chì, giura Taddee! Fava cunt intra de mì, O el me voeur mangià i danee, El’èonbirbodenodì, O l’è vun che el gh’ha on prezett De dove mettem ai strett.
Che badee, che spaguresg Sont pœù semper, che te sitta! De vorremm figurà el pesg, Sia pecondria, siela squitta, Oh! fudess staa prevegnuu De la visita ch’hoo avuu!
L’era ai curt on amison, Fin del temp de mè messee S’evem staa bon compagnon Vun de l’olter sti agn indree Finchè on dì per soa deslippa Gh’è s’cioppaa mezza la trippa."
Mi no foo parent de quell, Che vorrend andà a Gasgian El s’imbarca per Groppell; Milanes ver de Milan Stoo in caresgia, e senza lapp Trovarii che sont de capp.
L’era on mort ressussitaa, Ch’el m’ha propi slargaa el coeur Se dirav che el m’ha toccaa, Ditt e fatt, dove me dœur: L’era on mort che al prim vedell Bougna dì: L’è propi quell.
Nol gh’aveva in coo el lenzœu, Come in l’ora di candir Hoo sentuu fin da ficu Che portaven i vampir; Nol spuzzava de marsciura, Nè d’ossàmm de sepoltura.
L’era bianch e ross in ciera, L’era lenc comè on lacciott; Orsù, ai curt: savii chi l’era? L’era minga on balabiott; Stee a sentì, fegh de baretta, Ah! scior mio, l’era on poetta.
Figurev che in su la prima El me butta i brasc al coll " E parland semper in rima, El me dis di bej paroll:. Mi voo in gloria... Oh che bon vent! Presto presto andemm de dent.
Ghe domandi se l’è stracch
Ghe usebissi el ciccolatt; Ma lù in aria de bislacch El respond: Deventet matt! Cossa serva el fà misteri: L’era propi el Balestreri.
Sont vegnuu dai camp Elis, El me dis, domà per tì; O linœucc, che paradis T’ee trovaa in sti temp dent chì! Cossa serv? Già soo tusscoss: Lassem dì: vuj vojà’l goss.
In st’ospizi del Signor, Dimm on poo, car camarada, Se no gh’è ogni sort de fior, E nodigh nò de parada; Ma de fior che hin tucc botton. De bej frut, di frut pù bon.
Chì ghe nass la santitaa, La modestia, la dottrina, Come l’erba in d’on bell praa: Chì ghe cress l’insalatina Somenada con sudor Dal so santo Fondator.
El Resgió l’è ona damina, Tant l’è amabel e grazios, L’è ona gioja, ona mammina, L’è el modell di Regilios: Lù el va largo in la pitanza, Ma el partend pœù l’osservanza.
Chì el Lettor, el Cellerari, E el mè bon Pader Viscont, Chi el Student e chì el Vicari A regatta hin semper pront, Quand che sien de libertaa, A sercià el tò fogoraa.
Hin pœù degn anch di tò vers I trii bravi Savojard, El Sacrista, i duu. Convers, Ver allevv del gran Bernard, Tucc soggett che per vertù Se pò minga andà pù in sù.
Voiron, Le-Blanc, Sgiordan, Vun nativ de Sciamberi, Che a vedell, l’è on poo mal san, I olter duu del Fossignì, Brava gent, tucc duu pastor, Arzipret e Cogitor.
No ghe manca che el cappucc Per destingui da sti Pader: Sien pur copia, hin però tucc Bella copia d’on bell quader. Lor al studi in stanza, e lor A cantà vesper in cor.
Fraa Giusepp, fraa Michelin Gh’han de fà sira e mattina, Chi d’abbass a cavà el vin, Chi in despensa e chi in cusina A la porta vun de spess; Tucc duu in Gesa a servì mess.
Quest gh’ha i liber de maross Per fà i cunt a quell che spend; L’olter l’ha i fadigh pù gross, Chè no gh’è scirott da vend: Hin pœù semper tucc duu in ball, Gh’han la cà sora i sò spall.
E Lissander el sacrista L’è ona pezza come va: Prœuva on poo a tegnill de pista, Se nol fa strasecolà; Te diree: L’è on angerin, E gh’han miss el collarin.
Chi mettendes in sul seri, E calcandem ona man Su la spalla et Balestreri, El sclame: Pover Milan! Già t’elsee, no l’è pù quell: Ah linœucc! tutt va a rebell.
I nemis l’han traa sottsora Come ai temp de Barbarossa, L’han sporcaa, buttaa in malora, L’han redutt ch’el me fa ingossa. Maladetta libertaa! Passaport de tucc i maa.
I nemis che, inguaa di lader, Dopo ave spojaa ogni cassa
E granii libroni e quader, Sora i Ges han faa man bassa. Nè se ved pù, catt’incust! Candirce d’argent, nè bust.
Se la stateva han salvaa Del nost Sant Bartolamee, Poverasc! v’han regalaa On soggett de piansg pussee! Pocch paroll, quand no te secchi Per cognoss sti becchi et ecchi.
Coi danee che v’han ruspaa, Coi granee che v’han faa nett Coi cavaj che v’han robbaa Cont i tass, cont i bollett, On sparposēt no diroo, V’han tiraa la pell in coo.
E perchè viva l’ideja Ve restass, che v’han pelaa, I scroccon sto Sant de preja, Sto portent del nost’Agraa, Han pensaa de lassall stà: O el gran pont de medità!
Ma giacchè tutt va a la pesg, Va tusscoss a Trabisonda, E no vedi che on slavesg D’immondizia alta, profonda, E el lenguagg de Meneghin L’è in inguent de mislucchin,
Sont vegnuu a Novara apposta In pocch or e a rompicoll, E el me manda per la posta, Salv el bulgher, messee Apoll, E mi istess te porți in don In nom sò el mè calisson.
T’ee de mettet su i mee pagn, T’ee de scriv rimm milanes, Per refà in sta part i dagn Che a la Patria fà i Franzes. Fin Baltramm, fina Ciocchin Tucc deventen Giacobin.
Al Pont-veder, in Cordus, Al Carrobbi, al Broeu, al Verzee, L’è già andaa squas in desus El parlà di nost messee, Quell parlà, vel diga el Tass, Che hoo faa mi, degn del Parnass.
Stravaccaa che sia el costum, Ona povera zittaa L’è ona nocc che no gh’ha lum, L’è on gigant imbriagaa, L’è on desert, l’è ona brughera, Dove i lôff van a stondera.
Stravaganz del trenta pari, Smargiassad, bulad, caprizi, No gh’è burla, van in pari, Se dan man con tucc i vizi. O Milan, set persuas Che l’è quest incœu el tò cas?
Miss che s’abbia sott ai pee Ona væulta i massem vecc No se gira l’œucc indree, No se guarda sora i tecc; Se pår tanti inspiritaa; No se vœur che novitaa.
Novitaa de tratt, de moud, Novitaa in del devertiss, Novitaa e petitt de scœud In la fœusgia del vestiss; E se ved i bottiatt Cont i moster de scarlatt.
Che sciablad l’abbia tolt su Per sto spiret malarbett Introdutt dai sciur Monsù El lenguagg del nost Brovett, Vel diran fina i ficu Che gh’han brutt el camisœu.
Pitocconn, sabett, veggiann Han in cunt de cacca e`vermen Quand descorren, i banıbann, Che se usava coi nost termen, E tucc vœuren fà el sò spicch Sbraggiand: Vive la Republicch!
Meneghin no te retira, Se te see bon patriott, No me stà afa el ciribira; T’ee de venc on terna al lott. O che onor, che gran fortuna Se te pou vegninn a vuna!;
Che bell’ozi, che bell scriv In sto santo remitagg; Chì anca mi, se fudess viv, De få vers no sarevv sagg; El to coo pœù in d’on impegn No l’è minga on coo de legn.
Gh’è penuria d’argument In sto secol stravargaa, In sta fogna, in sta sorgent D’uguaglianza d’ogni maa? Alto su, mèttet in lenna, Lassa corr domà la penna,
Sbaguttii de sto parlà, Vuj scusamm de intrà in sta lizza, Chè no gh’boo bast de portà Giurabrio, sta paccagnizza: Me resolvi: butti indree La cardega, e salti in pee.
Ma in quell’att, mi poverasc! Dervi i cucc, me trœuvi soll Tutt’ansant in sul pajasc Biott el stomegh, biott el coll, E m’accorgi in fin di fin Che l’è on sogn de Meneghin.